4 lemoenpampoentjies middeldeur gesny en ontpit
Kook pampoentjies tot gaar. Meng res van bestanddele en klits goed. Rangskik pampoentjies in bakskottel en gooi sous oor. Bak vir 20 minute of tot gaar.
op 11/24/2008 11:38:00 am Jeffreysbaai - die lief en leed | News24
Jeffreysbaai - die lief en leed
SOOS die gewoonte is, was Jeffreysbaai en omgewing die afgelope week nie juis rustig soos binnelanders hulle dikwels ’n kusdorp voorstel nie. Tussen die daaglikse sleur, het die drama en nuwe dinge nie uitgebly nie.
Tragiese aanval op taxi-mense: Sondagnamiddag kort voor 18:00 is ’n taxi-eienaar, Mhtobeli Matyumza (51), en een van sy bestuurders (Sivuyile Ntontole (32) in die eienaar se huis vóór sy gesin dood-geskiet. Skynbaar het twee mans die huis ingestap en met vuurwapens op die mans losgebrand. Verbygangers is kort daarna begroet deur ’n groot aantal geparkeerde motors en polisieteenwoordigheid voor die moordhuis. Carl Trahms, eienaar van Smhart-sekuriteit, het die ge-sin vroeg Mandag besoek en berig dat die taxi-eienaar se vrou en gesin erg getraumatiseerd is deur die onverwagse en onverklaarbare aanval.
Die uiters swak toestand van paaie in Paradysstrand is een van die brandpunte wat hoog op die munisipaliteit se prioriteitslys moet wees. Volgens John Wiehahn, hoof van die buurtwag, is sommige van die paaie in ’n onbehoorlike toestand en is dit moei-lik vir motors om gemaklik te ry. Dit belemmer enige verkeersvloei. Hy het foto’s geneem van die allerswakste dele. Die inwoners van dié deel van Jeffreysbaai kan hulle nie met so ’n swak infrastruktuur vereenselwig nie en sal waarskynlik binnekort indringend met die munisipale owerhede moet skakel.
Gevaarlike gebrek aan bestuursvernuf kom steeds voor. Ongeveer tien dae gelede het ’n vrouebe- stuurder volgens ooglopende ge-tuienis en ooggetuies op die onge-lukstoneel voor ’n motorfietsryer ingedraai, sy fiets feitlik afgeskryf en daarna teen ’n ander stilstaande bakkie gebots. Die vrou het op die toneel rondgeloop, maar die motorfietsryer is kort daarna deur ’n ambulans hospitaal toe vervoer.
Anina Vlok is gekies as die nuwe bestuurder van Aloes Brutal Fruit Netball. ’n Nog besiger tyd wag vir hierdie reeds aktiewe lid van die bestuur.
Smhart-sekuriteit het sy kragtige ystervuis uitgebrei en ’n nuwe tak so vêr soos Canarvon gaan open. Dit is een van die groter Oos-Kaapse dorpe, ongeveer 250km vanaf Port Elizabeth en met ’n inwonertal van omtrent 36 671 (2011-sensus).
Volgens Carl Trahms, eienaar van dié sekuriteitsmaatskappy, bestaan daar ’n groot behoefte in dié dorp na ’n betroubare seku-riteitsgroep met ’n sterk onderbou en agtergrond.
Die jonges se gevaarlike, nuwe speletjie - om op die Astonbaai-pad voor motors in te spring - het die week byna tragiese gevolge gehad. Marinda Hough moes verwoed remme aanslaan toe ’n tienstuks latte net ná die Marina Martinique-afdraai op ’n donker, blinde kol in die pad gespring én ’n tak anderkant die pad gelaat het. KB Sekuriteit het kom help.
“Wees versigtig asseblief,” waarsku sy. “Ek beoog om die omliggende skole te betrek om die balhorige jonges hok te slaan.”
Intussen loop troppe beeste, bokke, varke en honde ongehinderd teenaan en oor dié gevaarlike roete.